เวลาฉี่แล้วรู้สึกว่าฉี่ไม่สุด รู้สึกปวดฉี่อยู่อยากฉี่อีกพอไปฉี่แล้วฉี่ออกนิดเดียว และรู้สึกเสียวบริเวณอวัยวะเพศด้วย แต่ฉี่ไม่มีสีเข้มหรือมีเลือดปน ฉี่เป็นสีปกติ แค่รู้สึกว่าฉี่ไม่สุด เป็นมาได้6วันแล้วคะ
สวัสดีค่ะ อาการปัสสาวะไม่สุด ปัสสาวะบ่อย รู้สึกเสียวอวัยวะเพศ อาจเกิดจาก1. การติดเชื้อทางเดินปัสสาวะส่วนล่าง ซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย รวมถึงหลังการมีเพศสัมพันธ์- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ รวมถึงอาจมีอาการปวดท้องน้อย เจ็บขณะมีเพศสัมพันธ์ด้วย2. มีนิ่วในกระเพาะปัสสาวะ3. มีเนื้องอกในกระเพาะปัสสาวะ4. มีภาวะกระเพาะปัสสาวะบีบตัวไวเกิน (overactive bladder) นอกจากปัสสาวะบ่อยครั้ง ปัสสาวะไม่สุด อาจมีอาการกลั้นปัสสาวะไม่ได้ ปัสสาวะเล็ดราดร่วมด้วยในเบื้องต้น แนะนำให้ดื่มน้ำเปล่ามากๆ หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ หลีกเลี่ยงการมีเพศสัมพันธ์ไปก่อนชั่วคราว หากอาการไม่ดีขึ้น ก็ควรไปพบแพทย์เพื่อตรวจรักษาค่ะ